เตือนประชาชนเฝ้าระวังพายุฝนฟ้าคะนอง ลมกระโชกแรงและลูกเห็บตกช่วง 2-3 วันนี้ โดยเฉพาะบริเวณประเทศไทยตอนบน
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยาฝ่ายปฏิบัติการ เปิดเผยถึงสภาพอากาศของประเทศไทยตั้งแต่วันนี้ (7พ.ค.64) - 9 พ.ค.64 ว่า ขณะนี้มวลอากาศเย็นจากประเทศจีนได้แผ่ปกคลุมบริเวณประเทศไทยตอนบนและทะเลจีนใต้ ประกอบกับมีลมใต้พัดปกคลุมประเทศไทยอยู่ ทำให้ลักษณะอากาศหลายพื้นที่มีพายุฝนฟ้าคะนองและลมกระโชกแรงเกิดขึ้นบางแห่ง โดยเฉพาะภาคกลางและภาคตะวันออก มีพายุฝนฟ้าคะนอง ลมกระโชกร้อยละ 70 ของพื้นที่ ขณะที่ภาคเหนือ มีฝนฟ้าคะนอง ลมกระโชกร้อยละ 60 ของพื้นที่ อาจมีลูกเห็บตกบางแห่งส่วนภาคตะวันออกเฉียงเหนือ มีฝนฟ้าคะนองและลมกระโชกแรงบางแห่งร้อยละ 40 ของพื้นที่ และภาคใต้ มีฝนฟ้าคะนองและฝนตกหนักร้อยละ 60-70 ของพื้นที่ ขอให้ประชาชนเฝ้าระวังอันตรายจากพายุฝนฟ้าคะนองที่อาจจะเกิดขึ้นรองอธิบดีกรมอุตุนิยมวิทยา กล่าวต่อว่า ช่วงนี้สภาพอากาศค่อนข้างแปรปรวนเนื่องจากอยู่ในช่วงเปลี่ยนแปลงของฤดูกาลคือ ฤดูร้อนเข้าสู่ฤดูฝน ขอให้ประชาชนติดตามสภาพอากาศอย่างใกล้ชิด